#

# i-Manual online

- Skriv ut
- Skriftstørrelse

- Toppen av siden >
- "BRAVIA" TV-funksjoner >
- Trådløs LAN-klar

# Trådløs LAN-klar

Gir en trådløs nettverkstilkobling for TV-apparatet ved å sette inn en trådløs USB LAN-adapter i TV-apparatets USB-port.

Trådløs LAN-klar gjør at du lett kan få tilgang til Internett og ditt hjemmenettverk med USB trådløs LAN-adapter UWA-BR100 (fra januar 2010). Ved å sette inn USB trådløs LAN-adapter i TV-apparatets USB-port, kan du enkelt opprette et kabelfritt nettverk.

####

- Før du stiller inn den trådløse LAN-funksjonen på TV-apparatet, se til at du stiller inn en trådløs LAN-router.
- USB trådløs LAN-adapter medfølger eller er tilgjengelig som ekstrautstyr, avhengig av modellen på TV-apparatet. I noen regioner/land kan det hende at USB trådløs LAN-adapter ikke er tilgjengelig.

## Tilkobling til trådløst LAN

Ved bruk av Trådløs LAN-klar-funksjonen kan du koble TV-apparatet til ditt trådløse LAN. Oppsettsprosedyren varierer avhengig av type trådløst LAN og trådløs LAN-router.

Før oppsett av et trådløst LAN, kontroller det trådløse LAN-miljøet ved bruk av følgende oversikt.

Sikker trådløst LAN?
Bruker du en trådløs LAN-router som er kompatibel med Wi-Fi-beskyttet oppsett (WPS)?
JA
NEI
(3)
(2)
(1)

(1) Følg konfigurasjonen for "Nettverksoppsett" og "Sikret nettverk med Wi-Fi-beskyttet oppsett (WPS)".

(2) Følg konfigurasjonen for "Nettverksoppsett" og "Sikret nettverk uten Wi-Fi-beskyttet oppsett (WPS)".

(3) Følg konfigurasjonen for "Nettverksoppsett" og "Usikret nettverk med en hvilken som helst type trådløs LAN-router".

## Nettverksoppsett

"Nettverksoppsett" hjelper deg til å konfigurere nettverksinnstillinger med oppsettsveiviseren. Følg anvisningene på skjermen.

Trykk på HOME, og velg deretter > Nettverk > Nettverksoppsett.

Oppstartsskjermen gjør at du kan velge en innstillingsprosedyre avhengig av nettverksmiljøet.

"Vis nettverksstatus": Velg for å bekrefte nettverksstatus.

"Kablet oppsett": Bruk for å koble til et kablet nettverk.

"Trådløst oppsett": Bruk for å koble til et trådløst nettverk.

## Sikret nettverk med Wi-Fi-beskyttet oppsett (WPS)

WPS-standarden gjør sikkerhet på et trådløst hjemmenettverk så enkelt og greit som å trykke på WPS-knappen på den trådløse LAN-routeren. Før oppsett av et trådløst LAN, kontroller posisjonen til WPS-knappen på routeren og verifiser hvordan den brukes.

1. Velg "Trådløst oppsett" fra oppstartsskjermen "Nettverksoppsett".

2. Velg "WPS (trykknapp)" for trykknappmetoden eller "WPS (PIN)" for PIN-metoden.

3. Følg anvisningene som vises på oppsettsskjermen.

####

- For å koble til et trådløst LAN med WPS, må den trådløse LAN-routeren støtte WPS-standarden.

## Sikret nettverk uten Wi-Fi-beskyttet oppsett (WPS)

For oppsett av et trådløst LAN, er det nødvendig med SSID (trådløst nettverksnavn) og en sikkerhetsnøkkel (WEP eller WPA). Hvis du ikke kjenner disse, se instruksjonshåndboken for routeren.

1. Velg "Trådløst oppsett" fra oppstartsskjermen "Nettverksoppsett".

2. Velg "Skann" og deretter et nettverk fra listen over skannede trådløse nettverk.

3. Følg anvisningene som vises på oppsettsskjermen.

## Usikret nettverk med en hvilken som helst type trådløs LAN-router

For oppsett av et trådløst LAN, er det nødvendig med SSID (trådløst nettverksnavn). Sikkerhetsnøkkelen (WEP eller WPA) vil ikke være nødvendig, da du ikke trenger å velge sikkerhetsmetode i denne prosedyren.

1. Velg "Trådløst oppsett" fra oppstartsskjermen "Nettverksoppsett".

2. Velg "Skann" og deretter et nettverk fra listen over skannede trådløse nettverk.

3. Følg anvisningene som vises på oppsettsskjermen.

Copyright 2010 Sony Corporation